Den sorte tulipan (TV-film)

Den sorte tulipan er en norsk TV-film som ble sendt på NRK-TV i 1964. Filmen er basert på Alexandre Dumas' kjente eventyrroman med samme tittel fra 1850. Manus var ved Helge Reiss, som også spilte en sentral rolle. Det var NRKs Barne- og Ungdomsavdeling som stod bak produksjonen. Den ble innspilt i sort-hvitt.

Den sorte tulipan var Norges bidrag i Prix Jeunesse i 1964 (klassen 12 til 15 år).Aftenposten aften - 24 land konkurrerte om Prix Jeunesse i München (25.6.1964, s.7)

Den ble sendt i reprise i 1966 og i 1970.Aftenposten aften - TV-program (1.4.1966, s.9)Aftenposten morgen - Julen i TV: 3 juledag (24.12.1970, s.6)

Handling
Handlingen er lagt til Nederland i 1789. Det er like før den franske revolusjon bryter løs. Tiden er turbulent, og både skyldige og uskyldige kastes i fengsel. Aristokratene plages av en banditt som kaller seg «Den sorte tulipan». Han har blitt en helteskikkelse for de fattige, men ingen vet hvem han egentlig er.

Om serien
Den sorte tulipan ble godt mottatt av anmelderne i både Aftenposten og VG.Aftenposten aften - Tulipan-eventyr for hele familien (30.4.1964, s.4)VG - Vellykket sort tulipan (29.4.1964 side 22)

En hørespillversjon på fire episoder ble produsert og sendt på NRK radio allerede i 1960. Også denne var manus ved Helge Reiss.Aftenposten aften - Radioprogram kl 17:35 (19.1.1960, s.6)

Den norske versjonen av Den sorte tulipan kom i en periode hvor NRK lagde TV-serier av en rekke kjente ungdomsklassikere, slik som blant annet Lille Lord Fauntleroy (1966), Greven av Monte Cristo (1965) og Den røde pimpernell (1968).Amagasinet - Den røde pimpernell (17.1.1987, s.48)

Produksjonsstab
Manus og replikkintruksjon: Helge Reiss
Regi: Per Simonnæs
Dekorasjon: Laila Hovland

Rollebesetning
Helge Reiss .... Vilhelm av Oranien
Per Christensen .... Cornelius
Inger Teien .... Rosa
Alfred Solaas .... Isaac Boxtel
Ingrid Øvre .... Fru Boxtel
Stig Egede-Nissen .... Johan de Witt
Frimann Falck Clausen .... Gryphus
Børt-Erik Thoresen .... Piet
Thor Hjorth-Jenssen .... Tyckalaer
Finn Kvalem .... Oberst Van Decken
Einar Sissener .... Van Systens
Egil Lorck .... Magistraten

Referanser

 Eksterne lenker 

Kategori:TV-produksjoner på NRK
Kategori:Norske TV-filmer
Kategori:TV-filmer fra 1960-årene
Kategori:Norske TV-produksjoner fra 1960-årene